**ΚΑΝΟΝΙΣΜΟΣ ΠΤΥΧΙΑΚΩΝ**

**Όλοι οι εκπαιδευτικοί** του τμήματος θα καταθέτουν πέντε (5) θέματα με δυνατότητα ανάληψης του ιδίου θέματος από δυο σπουδαστές/στριες (όχι υπό μορφή συνεργασίας) 2 φορές το χρόνο.

**Τα θέματα** θα κατατίθενται στα μέλη της επιτροπής (Λεβέντη, Συρακούλης, Χατζηβγέρης) από 1 – 10 Μαρτίου και 1 – 10 Οκτωβρίου. Η επιτροπή θα τα καταθέτει (μέσω της γραμματείας) προς έγκριση από τη Γενική Συνέλευση του τμήματος.

**Η ανακοίνωση** των θεμάτων θα γίνεται μέχρι το τέλος Μαρτίου και τέλος Οκτωβρίου στο site του τμήματος, στους πίνακες ανακοινώσεων του τμήματος και αν θέλει ο κάθε εκπαιδευτικός (τα δικά του θέματα) στα δικά του σημεία ανακοινώσεων.

----------------------------------------------------

**Ο σπουδαστής/στρια** πρέπει να κάνει την αίτηση – δήλωση ανάληψης του θέματος μέχρι 15 Απριλίου και μέχρι 15 Νοεμβρίου (15 ημέρες μετά την ανακοίνωση)

**Οι δηλώσεις** των σπουδαστών/στριών κατατίθενται στους επιβλέποντες εκπαιδευτικούς οι οποίοι μέσα στην επόμενη εβδομάδα από τη λήξη της προθεσμίας θα τις παραδίδουν στη γραμματεία για πρωτόκολλο (υποχρεωτικό). Παράλληλα ο κάθε εκπαιδευτικός θα «κρατάει» το δικό του αρχείο.

**Η κατάθεση και παρουσίαση** των πτυχιακών θα γίνεται **τ*ρείς φορές το χρόνο:***

*Πρώτη κατάθεση* 1-15 Φεβρουαρίου και παρουσίαση την τελευταία εβδομάδα του ίδιου μήνα.

 *Δεύτερη κατάθεση* και παρουσίαση τον Μάϊο (αντίστοιχες ημερομηνίες)

 *Τρίτη κατάθεση* και παρουσίαση τον Οκτώβριο (αντίστοιχες ημερομηνίες)

Η ακριβής ημέρα και ώρα παρουσίασης θα ορίζεται από την επιτροπή πτυχιακών σε συνεννόηση με τον επιβλέποντα εκπαιδευτικό και τους υπόλοιπους συναδέλφους, θα ανακοινώνεται στο site του τμήματος και θα είναι ανοικτή για όλους.

Η προς παρουσίαση εργασία θα κατατίθεται στον επιβλέποντα εκπαιδευτικό **σε ένα αντίγραφο σε έντυπη μορφή και δύο σε ηλεκτρονική μορφή (CD)** (ένα για τη γραμματεία και ένα για το αρχείο του εκπαιδευτικού). Αυτός με τη σειρά του θα παραδίδει στη γραμματεία κατάσταση βαθμολογίας με τα αντίστοιχα CD –πτυχιακές.